1937. купљена је лиценца за производњу од шведске фабрике Landverk и нови тенк назван је 38М Толди. Прва тура од 80 возила наручена је у фабрикама MAWAG и Ganz, али је производња ишла веома споро, тако да је до саптемвра 1940. направљено само 45 комада, када се прешло на нешто унапређену верзију 38М Толди II. Тенк се показао непоузданим на дугим раздаљинама током операције Барбароса, а у новембру 1941. када се мађарски моторизовани корпус вратио са фронта, одлучено је да се прекине даља производња лаких тенкова, а да се 80 тенкова Толди I и Толди II наоружа топом калибра 40 mm и унапреди у Толди IIа.